CELEX: 62013CN0069
Language: mt
Date: 2013-02-11 00:00:00
Title: Kawża C-69/13: Talba għal deċiżjoni preliminari mressqa mit-Tribunale di Roma (l-Italja) fil- 11 ta’ Frar 2013 — Mediaset SpA vs Ministero dello Sviluppo Economico

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 147/7
            
         Talba għal deċiżjoni preliminari mressqa mit-Tribunale di Roma (l-Italja) fil-11 ta’ Frar 2013 — Mediaset SpA vs Ministero dello Sviluppo Economico
   (Kawża C-69/13)
   2013/C 147/11
   Lingwa tal-kawża: it-Taljan
   
      Qorti tar-rinviju
   
   Tribunale di Roma
   
      Partijiet fil-kawża prinċipali
   
   
      Rikorrenti: Mediaset SpA
   
      Konvenut: Ministero dello Sviluppo Economico
   
      Domandi preliminari
   
   
               (1)
            
            
               Il-Qorti nazzjonali, imsejħa sabiex tiddeċiedi fuq l-ammont tal-għajnuna mill-Istat li l-irkupru tagħha ġie ordnat mill-Kummissjoni Ewropea, hija marbuta, kemm mill-perspettiva tal-“jekk” kif ukoll tal-“kemm”, mid-Deċiżjoni tal-Kummissjoni Ewropea, tal-24 ta’ Jannar 2007, adottata wara l-proċedura dwar l-Għajnuna mill-Istat C-52/2005, kif ikkompletata mid-deċiżjonijiet meħuda mill-Kummissjoni Ewropea fin-noti tal-11 ta’ Ġunju 2008 COMP/H4/EK/cd D(2008) 127 u tat-23 ta’ Ottubru 2009 COMP/H4/CN/si D(2009) 230 u li ġiet ikkonfermata mill-Qorti tal-Ġustizzja fis-sentenza tal-15 ta’ Ġunju 2010, mogħtija fil-kuntest tal-Kawża T-177/07?
            
         
               (2)
            
            
               Fil-każ kuntrarju, bl-affermazzjoni, fis-sentenza tal-15 ta’ Ġunju 2010 mogħtija fil-Kawża T-177/07, li l-qorti nazzjonali hija kompetenti sabiex tiddeċiedi fuq l-ammont tal-għajnuna mill-Istat, il-Qorti tal-Ġustizzja kellha l-intenzjoni li tillimita din is-setgħa għall-kwantifikazzjoni ta’ ammont li, sa fejn jirrigwarda għajnuna mill-Istat effettivament implementata jew miksuba, għandu neċessarjament ikollu valur pożittiv, u ma jkunx ugwali għal żero?
            
         
               (3)
            
            
               Jew inkella, bl-affermazzjoni, fis-sentenza tal-15 ta’ Ġunju 2010 mogħtija fil-Kawża T-177/07, li l-Qorti nazzjonali hija kompetenti sabiex tippronunzja ruħha fuq l-ammont tal-għajnuna mill-Istat, il-Qorti tal-Ġustizzja kellha l-intenzjoni tattribwixxi lill-qorti nazzjonali s-setgħa li tevalwa t-talba ta’ ħlas lura kemm mill-perspettiva tal-“jekk” kif ukoll tal-“kemm” tagħha, u tasal sa tagħtiha s-setgħa li teskludi kull obbligu ta’ ħlas lura?